Anne Kjersti Befring

Anne Kjersti Befring (født 1962) er en norsk jurist og advokat som er ansvarlig for helserett og life science i rettsvitenskap ved Det juridiske fakultet ved Universitetet i Oslo og er professor ved Høgskolen i Lillehammer. Befring har  grunnfag i historie med internasjonal politikk, og i psykologi. 

Befring ble utdannet cand.jur. ved UiO i 1990 og tok sin doktorgrad samme sted i 2019. Hun arbeidet i 1990-årene som jurist i Helsedirektoratet, Statens helsetilsyn og Helsedepartementet. I Helsedirektoratet fikk hun raskt lederansvar og har bidratt til å utvikle flere veiledere og tatt hånd om store prinsipielle saker. 

Anne Kjersti Befring ledet arbeidet med helsepersonelloven i Helse- og omsorgsdepartementet fra 1996-1998.  Fra 1998 til 2016 var hun ansatt som advokat, juridisk direktør og forhandlingsdirektør i Den norske lægeforening. Befring bygget opp en juridisk avdeling med kompetans til å forhandle avtaler, påvirke politisk og å ta rettsssaker på vegne av leger og legeforeningen. Av saker som har fått betydning kan omtales "narkotikaposendommen" fra 2013 som handler om taushetsplikten overfor politi, og en sak mot media som følge av at en lege ble hengt ut, feilaktig, for å fjerne friske organer fra mennesker. Begge sakene ble vunnet.

Hun bidro til å forhandle fastlegeordningen i 2000, ordningen trådte i kraft 1. juni 2001. Befring varslet siden om den negative utviklingen av ordningen etter de første gode evalueringer, i 2006. Som forhandlingsdirektør frarådet hun å godkjenne de hemmelige protokollene mellom Spekter og Akademikerne H i 2005. Saken endte i Arbeidsretten og der Legeforeningen/Akademikerne vant frem med argumentasjonen om at hemmelighold førte til ugyldighet. Hun ledet forhandlings- og meklingsarbeidet da Legeforeningen for første gang gikk i streik om urimelige arbeidstid. 

I 2014 ble hun stipendiat ved juridisk fakultet. Temaet for doktoravhandlingen som ble sendt inn i 2013 var persontilpasset medisin. Hun dispeterte i mars 2019. 2019 ble hun førsteamanuensis i rettsvitenskap ved Det juridiske fakultet ved UiO. 

Anne Kjersti Befring var medlem av koronautvalget mellom 2022-2023. Hun var medlem av vaksineutvalget og der flertallet som Befring tilhørte, gikk inn for å ta ut Astra Zeneka vaksinen. Denne viste seg siden for å representere en ikke ubetydelig risiko for unge mennesker. Befring var medlem av pasientovergrepsutvalget som foreslo flere lovendringer.  Befring har vært toneangivende når det gjelder utfordringer med organisering av helsetjenesten og helsetilbudet til befolkningen. Hun har tatt til orde for at systemet jevnlig må ettergås med sikte på å oppfylle befolkningens forventninger om et helsetilbud basert på ny kunnskap og teknologi. Befring var sentral under koronapandemien i arbeidet med å formidle hvordan lover og internasjonale avtaler skal og kan anvendes. 

Befring var medlem av Aarbakkeutvalget (1998) som utredet alternativ medisin i Norge, vaksineutvalget i 2021 og pasientovergrepsutvalget i 2021/2022. Hun ble medlem i Den nasjonale forskningsetiske komité for medisin og helsefag (NEM) i 2002 og ble nestleder i komiteen i 2022. Hun er datter av professor Edvard Befring.

Bibliografi 
2000: Lov om helsepersonell: kommentarutgave, Fagbokforlaget 1. utg. – sammen med Bente Ohnstad; 2. utg. i 2001 og 3. utg. i 2010
2002: Jus for leger, Høyskoleforlaget – sammen med Nils J. Grytten og Bente Ohnstad
2004: Jus for jordmødre og sykepleiere, Høyskoleforlaget – sammen med Bente Ohnstad
2004: Jus for hjelpepleiere og omsorgsarbeidere, Høyskoleforlaget – sammen med Bente Ohnstad
2005: Lov om alternativ behandling: med kommentarer, Fagbokforlaget
2007: Jus i helse- og sosialtjenesten, Damm
2015: Helsepolitikk og ledelse: styringssystemet for staten, velferdsstaten og helsetjenesten, Cappelen Damm Akademisk
2015: Sentrale helserettslige emner, Gyldendal Akademisk – sammen med Morten Kjelland og Aslak Syse
2017: Helse- og omsorgsrett, Cappelen Damm Akademisk
2019: Helsepersonelloven, kommentarutgave, Fagbokforlaget – sammen med Bente Ohnstad
2019: Persontilpasset medisin. Rettslige perspektiver. Gyldendal
2020: Kunstig intelligens og Big data i helsesektoren, Gyldendal – sammen med Inger-Johanne Sand
2022: Lov om alternativ behandling med kommentarer. Fagbokforlaget
2022: Helseretten. Cappelen Damm
2023: Pandemijuss. Gyldendal – sammen med Aslak Syse
I tillegg til egne bokutgivelser – alene eller sammen med andre – har Befring vært fagredaktør og forfatter for Karnov/Lovdata i forbindelse med publiseringen av ulike lovbestemmelser innen helseretten i perioden 2021–2022,

Referanser 

Norske jurister
Norske forskere
Fødselsdato ikke oppgitt